text: VIII Verticalcabanera 2017 | Runedia
  /ca/cursa/viii-verticalcabanera-2017/20171777/
  VIII Verticalcabanera
  dissabte, 15-07-2017 09:00
  Muntanya en Capdella, Catalunya|Lleida
  Preu: a partir de 25€ Desnivell pujada (m) : 1463
  Lloc de la sortida: Capdella
  Lloc de l'arribada: El cim del Montsent de Pallars
  Copa/campionat/circuit: Skyrunner® World Series Races (ISF)
  Alçada màx (m): 2883
  % camp a través: 90
  Sortida de la plaça del poble de Cabdella situat a1420 metres d'alçada, pujarem i baixarem pels carrers atravessant part del casc urbà, finalitzat aquest tram realitzarem una curta baixada per un camí que ens durà a la palanca, petit pont on a partir d'allí comença la veritable pujada, creuem la carretera i enfilem prats amunt tot seguint les senyalitzacions, la dura pujada continua fins passar per davant de la cabana del pastor, lloc que assoleix els 2150metres d'alçada i que en arribar-hi ens haurà portat just a la meitat del recorregut, 730 metres de desnivell i 2 quilòmetres de distància, o la finalització de la cursa si esteu en la categoria juvenil. En aquest punt hi trobareu un planer de 50 metres on estarà emplaçat el primer avituallament, sòlid i líquid.
  La cursa continua per una arrodonida carena, més suau que la primera part del recorregut, si la meteo ens acompanya esperem que així sigui i teniu temps d'aixecar la vista gaudireu de les impressionats vistes de la vall de Llessui.
  Seguim carena amunt just per on trenquen els termes de Cabdella i Llesui, la pujada torna a ser tan dreta com la primera part de recorregut, continuant per la gleva fins trobar una roquera, en aquest punt s?haurà d'extremar precaucions, una vegada superat l'últim tram, arribarem al cim del Montsent del Pallars, des del qual en un dia clar i sense calitja podrem veure les muntanyes de Montserrat gràcies a la seva situació i als seus 2883 metres d'alçada.
  Una vegada aturat el cronometratge haurem aconseguit els 1463 metres de desnivell de la Verticalcabanera.